Maria Rich

Maria Rich (født 25. juni 1973) er en dansk skuespillerinde som er kendt for sine roller både på teater, i tv og film.

Uddannelse og karriere 
Maria Rich blev uddannet fra skuespillerskolen ved Odense Teater i 1999.

I 1999 fik hun sin teater-debut på teatret Svalegangen i Århus med forestillingen "Killer Joe".

I 2000 flyttede Maria Rich tilbage til København og har arbejdet gennem årene på alle de københavnske scener fra Cafe Teatret, Mammutteatret til Det Kongelige Teater osv.

I 2002 fik hun sin film-debut med filmen "Små Ulykker". Filmen var improviseret frem af skuespillerne. Ved Berlinalen i 2002 vandt filmen prisen: Der Blaue Engel og Maria Rich blev udråbt til Shooting Star.

I 2003 fik hun en Talent Reumert for sin arbejde i forestillingen "Kærlighedbarnet Ifigenia" på Kalidoskop.

Maria Rich har sit eget teater: teaterRICH og med støtte fra bl.a. statens scenekunstudvalg har hun produceret/skrevet og spillet flere teaterforstillinger.

Fra 2007 - 2015 var Maria Rich ansat i ensemblet på Mungo Park i Allerød. Her var hun med i en gylden periode, hvor Mungo Park oplevede stor publikumssucces. Maria Rich var medskaber på i alt ti forskellige forestillinger på teatret der i blandt de to Reumertprisvindende forestillinger: "Kvinde kend din krop" 2011 og "Boys dont cry" 2014.

I 2016 vandt hun en Reumert som Årets bedste kvindelige ensemblespiller for sin barbie-zombie i forestillingen "Living Dead" på teater S/H og Århus Teater.

I 2018 fik Maria Rich sit folkelige tv-gennembrud på DR i rollen som bankdamen Anna Berg Hansen i 3. sæson af serien Bedrag.

I 2019 blev Maria Rich belønnet med Lauritz Fondens Wauw-pris for hendes overbevisende præstation som karakteren Anna Berg Hansen i Bedrag III.

I 2020 blev Bedrag III hædret i Danmarks Filmakademi med en Robert for bedste Tv-serie og Personligt vandt Maria Rich en Robert i kategorien: Bedste kvindelige tv-serie hovedrolle for sin unikke præstion.

I 2021 flyttede hun med hele familien til Færøerne i 4 måneder for at indspille den første TV-serie, der nogensinde er lavet på øerne. “Trom” en krimiserie hvor Maria Rich spillede efterforskningsleder i Thorshavn politi Karla Mohr.  Ulrich Thomsen der spillede den anden hovedrolle journalist Hannis Martinson. I øvrigt på rollelisten var et færøsk cast her i blandt Oluf Johannesen. “Trom” vises Viaplay i 2022, men er solgt til det meste af Europa.

Priser 

 Shooting star - "Små Ulykker" (2002)
 Reumerts talentpris - "Kærlighedbarnet Ifigenia" (2003)
 Karen Bergs mindelegat (2014)
 Reumert Årets kvindelige ensemblespiller i "Living Dead" (2016)
 Karen Bergs mindelegat (2019)
 Wauw - prisen uddelt af Lauritz Fonden (2019)
 Robert for bedste kvindelige tv- hovedrolle (2020)

Film 

 Små ulykker (2002)
 Baby (2003)

Tv-serier 

 Sommer (2008)
 Banken, sæson 1 og 2 (2014)
 Bedrag III (2019)
 Trom (2022)

Teaterforestillinger 
 2022 Animal Farm instrueret af Elisa Kragerup på Betty Nansen Teatret
 2021 Vi de 1% af Tue Biering på Revolver, Østerbro Teater
 2019 Stå Fast instrueret af Kamilla Wargo Breikling på Det Kongelige Teater.
 2019 Mixdouble. instrueret af Stine Schrøder Jensen på det kongelige teater
 2018 Ankomst. Afsked. instrueret af Jens Albinus på Husets Teater
 2018 Maria og Mohamed instrueret af Daniel Wedel på teaterRICH / GROB
 2017 Vi er Verden instrueret af Tue Biering på Teater Sort/Hvid
 2016 Living Dead instrueret af Christian Lollike på Teater Sort/Hvid
 2016 Takt og Tone instrueret af Kamilla Wargo Brekling på Rialto Teatret
 2016 Det store juleterapishow instrueret af Victor Tjerneld på Rialto Teatret
 2016 Lokalekspeditionen instrueret af Erik Pold på Rialto Teatret
 2015 Lille mand hvad nu? instrueret af Martin Lyngbo på Mungo Park
 2014 Boys Don ́t Cry instrueret af Anders Lundorph på Mungo Park/Eventministeriet
 2014 Rumble in The Jungle instrueret af Martin Lyngbo på Mungo Park
 2014 Vi skal bygge en zoologiskhave instrueret af Stine Schrøder Jensen på Mungo Park
 2012 Bo Bedre instrueret af Charlotte Munksø på Mungo Park
 2010 Kvinde Kend Din Krop instrueret af Kamilla Wargo Brekling på Mungo Park
 2010 Kære Osama instrueret af Thomas Corneliussen på TeaterRICH/Får302
 2010 Et andet sted instrueret af Martin Lyngbo på Mungo Park
 2009 Hjorten instrueret af Vivian Nielsen på TeaterRICH/Sorte Hest
 2008 Spasser Hund Kanin instrueret af Martin Lyngbo på Mungo Park
 2008 Den Allersidste Dans instrueret af Petrea Søe på Mungo Park
 2008 Sandholm instrueret af Moqi Trolin på Mungo Park
 2008 Det Lille Hus på Grønland instrueret af Daniel Wedel på Bådteatret
 2007 Mandela instrueret af Rolf Heim på Bådteatret
 2007 Sandbarnet instrueret af Kirsten Dehlholm, Hotel Pro Forma
 2007 Babelstorm instrueret af Poul Storm på Kanonhallen/Opus X
 2006 The End instrueret af Erik Pold på LiminalDK/Den 2. Opera
 2005 San Diego instrueret af Mikkel H. M.-Hansen på Det Kgl. Teater
 2005 Camping instrueret af Emmet Feigenberg på Kaleidoskop
 2004 Løgnerne instrueret af Martin Tulinius på Kaleidoskop
 2004 Himmelhund instrueret af Gertz Feigenberg på Café Teateret
 2003 Søvngænger instrueret af Emmet Feigenberg på Får 302
 2002 Kærlighedsbarnet Ifigenia instrueret af Vivian Nielsen på Kaleidoskop
 2001 I hired a contract Killer instrueret af Anders Paulin på Mammutteateret
 1999 Killer Joe instrueret af Malte C. Lind på Svalegangen

Manuskripter 
 2010 Kære Osama - en teatermonolog frit efter Chris Cleaves roman: Incentdary
 2011/13 I Hegnet - diverse tekster til radio/tv-satire på DR

Referencer

Eksterne henvisninger 
 Maria Rich  på teamplayers.dk
 

Skuespillere fra Danmark